1. ΝΟΜΟΣ υπ’ αριθ.2466 της 28 Φεβρ.-6 Μαρτ.1997 (ΦΕΚ Α΄30) Σύσταση νομικού προσώπου με την επωνυμία «Εθνικό Κέντρο Χαρτών και Χαρτογραφικής Κληρονομιάς-Εθνική Χαρτοθήκη. Επωνυμία-΄Εδρα-Χαρακτήρας-Εποπτεία Άρθρ.1.-1.Συνιστάται νομικό πρόσωπο ιδιωτικού δικαίου με την επωνυμία «Εθνικό Κέντρο Χαρτών και Χαρτογραφικής Κληρονομιάς-Εθνική Χαρτοθήκη», «Ε.ΚΕ.Χ.ΧΑΚ.», με έδρα εντός του πολεοδομικού συγκροτήματος Θεσσαλονίκης, το οποίο απολαμβάνει οικονομικής και διοικητικής αυτοτέλειας και λειτουργεί βάσει των αρχών της ιδιωτικής οικονομίας. Η επωνυμία του για τις διεθνείς επαφές και συνεργασίες του Κέντρου είναι «National Centre for Maps and Cartographic Heritage- National Map Library”. 2.Το Ε.ΚΕ.Χ.ΧΑΚ. είναι κοινωφελές, τα δε τυχόν έσοδά του διατίθενται για την απόκτηση μέσων, την ανανέωση και τον εκσυγχρονισμό του εν γένει τεχνικού και λοιπού εξοπλισμού, την ενίσχυση και ανάπτυξη της λειτουργίας του και γενικά την επίτευξη των σκοπών του. 3.Το Ε.ΚΕ.Χ.ΧΑΚ. στεγάζεται δωρεάν σε κατάλληλες εγκαταστάσεις που παραχωρούνται από φορέα του δημόσιου τομέα, ο οποίος δύναται να συνδράμει για τη συντήρηση και την εν γένει εύρυθμη λειτουργία τους. 4.Η εποπτεία και ο έλεγχος του Ε.ΚΕ.Χ.ΧΑΚ. ασκείται αποκλειστικά από τον Υπουργό Μακεδονίας-Θράκης και περιλαμβάνει το διορισμό των οργάνων διοίκησης κατά το άρθρ.4 του νόμου αυτού, την έγκριση του προϋπολογισμού και απολογισμού και την άσκηση τακτικού ή έκτακτου διαχειριστικού ελέγχου. Σκοποί ΄Αρθρ.2.-Σκοποί του Ε.ΚΕ.Χ.ΧΑΚ είναι: α) Η διάσωση, συλλογή, τακτοποίηση, τεκμηρίωση, αρχειοθέτηση, συντήρηση, έκθεση, ανάδειξη, προβολή και διάδοση χαρτών, χαρτογραφικών ατλάντων και συναφούς χαρτογραφικού υλικού ιδιαίτερης αξίας, καθώς και της εν γένει χαρτογραφικής κληρονομιάς της χώρας,. β) Η μελέτη του εκπαιδευτικού, πολιτιστικού και επικοινωνιακού ρόλου των χαρτών, η χαρτογραφική υποστήριξη εθνικών θεμάτων, η επιστημονική και τεχνική συνεργασία με σχετικούς εθνικούς και διεθνείς οργανισμούς σε θέματα χαρτογραφίας και  χαρτών και η συνδρομή σε οργανισμούς του δημόσιου ή ιδιωτικού τομέα σχετικά με θέματα κοινού ενδιαφέροντος. γ) Η οργάνωση μόνιμων και κινητών εκθέσεων χαρτών, η παραγωγή σχετικών εκδόσεων, υλικού και άλλων μέσων, με την αξιοποίηση των νέων τεχνολογιών. δ) Η κατάλληλη αξιοποίηση δημόσιων και ιδιωτικών συλλογών χαρτών και η αγορά σπάνιων χαρτών και αξιόλογων συλλογών χαρτών κυρίως του Ελλαδικού χώρου, που διατίθενται στο εσωτερικό και το εξωτερικό. ε) Η οργάνωση σεμιναρίων, συνεδρίων και η κατάλληλη αξιοποίηση και διάδοση των αποτελεσμάτων τους, σχετικά με όλους τους κλάδους της χαρτογραφικής επιστήμης , καθώς και η μελέτη σχετικά με τη χαρτογραφική διάσταση και εν γένει σπουδαιότητα των τοπωνυμίων. στ) Η οργάνωση και λειτουργία στις εγκαταστάσεις του χαρτοθήκης, χαρτογραφικής βιβλιοθήκης, εκθεσιακών χώρων, καθώς και κατάλληλων διαδικασιών παροχής μέσων μελέτης, σε ενδιαφερόμενους μελετητές και ερευνητές. ζ) Ο σχεδιασμός, οργάνωση και λειτουργία, σε συνεργασία με σχετικούς ενδιαφερόμενους φορείς, δημόσιου ή ιδιωτικού δικαίου, συστηματικών κύκλων μαθημάτων επαγγελματικής εκπαίδευσης και κατάρτισης σε θέματα συντήρησης και αναπαραγωγής παλαιών χαρτών και συναφούς υλικού. Πόροι ΄Αρθρ.3.-1.Οι πόροι του Ε.ΚΕ.Χ.ΧΑΚ προέρχονται από: α) Πάσης φύσεως επιχορηγήσεις, δωρεές, χορηγίες και παροχές προερχόμενες από την Ευρωπαϊκή ΄Ενωση, καθώς και από οποιοδήποτε φυσικό ή νομικό πρόσωπο της ημεδαπής, περιλαμβανομένου του Δημοσίου, ή της αλλοδαπής, των ομογενειακών οργανώσεων, καθώς επίσης και κάθε κληρονομιά, κληροδοσία, που καταλείπεται υπό οποιαδήποτε μορφή στο Ε.ΚΕ.Χ.ΧΑΚ. και τις προσόδους αυτών. (Μετά τη σελ.814,01) Σελ. 814,21 Τεύχος 1375 Σελ. 77 725 Εθνικό Κέντρο Χαρτών και Χαρτογραφικής Κληρονομιάς-Εθνική Χαρτοθήκη 31.Ι.μα.1 β) ΄Εσοδα από συνέδρια, εκθέσεις, εκδηλώσεις, εκδόσεις, εκτυπώσεις χαρτών, παραχωρήσεις χώρων, παροχές πληροφοριών και υπηρεσιών, καθώς και κάθε έσοδο προερχόμενο από την εφαρμογή των σκοπών του. γ) ΄Εσοδα από την εκποίηση πάσης φύσεως άχρηστου ή παρωχημένου υλικού. 2.Τα έσοδα του Ε.ΚΕ.Χ.ΧΑΚ., από οποιαδήποτε πηγή και αν προέρχονται, κατατίθενται σε ιδιαίτερο έντοκο λογαριασμό τραπέζης. Η ανάληψη, διάθεση ή πραγματοποίηση οποιασδήποτε δαπάνης από το λογαριασμό αυτού γίνεται με ειδική εντολή του Προέδρου ή του νόμιμα εξουσιοδοτημένου από αυτόν προσώπου. Την ανωτέρω εξουσία παρέχει το Διοικητικό Συμβούλιο στον Πρόεδρο μόλις αυτός αναλάβει την άσκηση των καθηκόντων του. ΄Οργανα διοίκησης Άρθρ.4.-1.΄Οργανα διοίκησης του Ε.ΚΕ.Χ.ΧΑΚ. είναι το Διοικητικό Συμβούλιο και ο Πρόεδρος του Διοικητικού Συμβουλίου. 2.Το Διοικητικό Συμβούλιο (Δ.Σ.), αποτελούμενο από τον Πρόεδρο και τέσσερα μέλη, διορίζεται με πενταετή θητεία, με απόφαση του Υπουργού Μακεδονίας-Θράκης. 3.Ως Πρόεδρος του Δ.Σ. ορίζεται εν ενεργεία καθηγητής Α.Ε.Ι. με μακρόχρονο, διακεκριμένο, εκπαιδευτικό, ερευνητικό, επιστημονικό και συγγραφικό έργο στη χαρτογραφία και ιδιαίτερη συμβολή στην εν γένει ανάπτυξή της, με αναγνωρισμένο κύρος στην Ελλάδα και στο εξωτερικό και μακρά διοικητική πείρα. Τα υπόλοιπα μέλη του Δ.Σ. θα αποτελούνται από καταξιωμένες και αναγνωρισμένες προσωπικότητες της πνευματικής, επιστημονικής και πολιτιστικής ζωής του τόπου με ιδιαίτερη μακρόχρονη εμπειρία, σπουδές, έργο και αποδεδειγμένο ενδιαφέρον στη χαρτογραφία, που μπορούν με τις γνώσεις και την πείρα τους να συμβάλλουν αποτελεσματικά στην επίτευξη των σκοπών του Ε.ΚΕ.Χ.ΧΑΚ.. 4.Τα μέλη του Δ.Σ. και Πρόεδρος δεν δικαιούνται μισθού ή άλλης αποζημίωσης. Προσφέρουν τις υπηρεσίες τους χωρίς αμοιβή. Δικαιούνται όμως οδοιπορικά ή άλλα έξοδα που δαπάνησαν για την εκτέλεση υπηρεσιών του Ιδρύματος, εφόσον έγιναν έπειτα από ειδική εντολή του Δ.Σ. και αποδεικνύονται ότι πραγματοποιήθηκαν νόμιμα. Σελ. 814,22 Τεύχος 1375 Σελ. 78 5.Η λειτουργία και οι αρμοδιότητες του Δ.Σ. ως οργάνου διοίκησης και διαχείρισης των υποθέσεων και της περιουσίας του Ε.ΚΕ.Χ.ΧΑΚ., ο τρόπος πλήρωσης κενωθείσης θέσεως, η ανάθεση αρμοδιοτήτων του σε μέλη αυτού ή πρόσωπα, τα των ειδικότερων αρμοδιοτήτων του Προέδρου, τα των τηρούμενων βιβλίων και στοιχείων και του τρόπου διενέργειας του διαχειριστικού ελέγχου και κάθε άλλη αναγκαία λεπτομέρεια, ρυθμίζονται με απόφαση του Υπουργού Μακεδονίας-Θράκης, που δημοσιεύεται στην Εφημερίδα της Κυβερνήσεως. Με όμοια απόφαση εγκρίνεται ο εσωτερικός κανονισμός του Ε.ΚΕ.Χ.ΧΑΚ. που συντάσσεται από το Δ.Σ. και οι τροποποιήσεις αυτού, μετά από εισήγηση του Προέδρου. 726 31.Ι.μα.1 Εθνικό Κέντρο Χαρτών και Χαρτογραφικής Κληρονομιάς-Εθνική Χαρτοθήκη Προσωπικό ΄Αρθρ.5.-1. Με π.δ/μα, που εκδίδεται μετά από πρόταση των Υπουργών Εσωτερικών, Δημόσιας Διοίκησης και Αποκέντρωσης, Οικονομικών και Μακεδονίας-Θράκης, ύστερα από γνώμη του Δ.Σ., συνιστώνται οι αναγκαίες θέσεις προσωπικού στο Ε.ΚΕ.Χ.ΧΑΚ. με σχέση εργασίας ιδιωτικού δικαίου και καθορίζονται τα προσόντα και η διαδικασία πρόσληψης στις θέσεις αυτές. 2.Για την εξυπηρέτηση ειδικών αναγκών και εφόσον το προσωπικό του Ε.ΚΕ.Χ.ΧΑΚ. δεν επαρκεί ή δεν διαθέτει την απαιτούμενη ειδίκευσης και πείρα, δύναται με απόφαση του Δ.Σ. να ανατίθεται σε επιστήμονες ή άλλους ειδικούς, με συμβάσεις, η εκτέλεση συγκεκριμένου έργου. Με τις συμβάσεις αυτές καθορίζεται το έργο, ο χρόνος παράδοσης αυτού και το ύψος της αμοιβής. 3.Με κοινές αποφάσεις του Υπουργού Μακεδονίας-Θράκης και του κατά περίπτωση αρμόδιου υπουργού και μετά από αιτιολογημένη απόφαση του Δ.Σ. δύναται, κατά τις κείμενες διατάξεις, να αποσπάται στον Ε.ΚΕ.Χ.ΧΑΚ. πάσης φύσεως και κατηγορίας προσωπικό από νομικά πρόσωπα του δημόσιου τομέα και από νομικά πρόσωπα ιδιωτικού δικαίου, το οποίο δύναται για συγκεκριμένο χρόνο να ασκεί έργο του Ε.ΚΕ.Χ.ΧΑΚ., σύμφωνα με την απόφαση του Δ.Σ., μισθοδοτούμενο από το φορέα προέλευσής τους. Διαχείριση- Απαλλαγές- Διάλυση ΄Αεθε.6.-1.Η οικονομική διαχείριση του Κέντρου περιλαμβάνει ετήσια περίοδο, η οποία αρχίζει την 1η Ιανουαρίου και λήγει την 31η Δεκεμβρίου του ίδιου χρόνου και γίνεται με βάση του προϋπολογισμούς κι απολογισμούς εσόδων και εξόδων αυτού. 2.Κατ’ εξαίρεση, η πρώτη διαχειριστική περίοδος αρχίζει από την ημέρα δημοσιεύσεως στην Εφημερίδα της Κυβερνήσεως του παρόντος και παρατείνεται ως την 31η Δεκεμβρίου του επόμενου ημερολογιακού έτους. 3.Ιδιώτες οι οποίοι παραχωρούν στο Ε.ΚΕ.Χ.ΧΑΚ. συλλογές χαρτών ή άλλο χαρτογραφικό υλικό ιδιαίτερης συλλεκτικής αξίας έναντι συμβολικού αντιτίμου, το οποίο συμφωνείται μεταξύ του Ιδρύματος και του ιδιώτη, απαλλάσσονται των φορολογικών εκείνων υποχρεώσεων που ισχύουν για τους ασκούντες εμπορία έργων τέχνης. 4.Σε περίπτωση διάλυσης του Ε.ΚΕ.Χ.ΧΑΚ. τα περιουσιακά στοιχεία του περιέρχονται στο Υπουργείο Μακεδονίας-Θράκης. Η εκκαθάριση ενεργείται από δύο εκκαθαριστές που διορίζονται με κοινή απόφαση των Υπουργών Μακεδονίας-Θράκης και Οικονομικών. Τελική διάταξη ΄Αρθρ.7.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως.